Public procurement notice: Contract Notice
Published: 2023-09-06
Buyer: Direktoratet for Kriminalforsorgen
Country: DK
Contract type: Services
Procedure: Competitive procedure with negotiation
CPV classification: 48800000 | 72000000 | 72210000: Software programming services | 72212900: Miscellaneous software programming services | 72230000: Custom software development services
Estimated value: 96000000 DKK
Submission deadline: 2023-10-02
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud af kontrakt om support, vedligehold og videreudvikling af kriminalforsorgens klientkernesystemer
Ordregiver ønsker at udbyde support, vedligehold samt videreudvikling  (Application Management ydelser) af en række udvalgte og relaterede IT-systemer i en samlet Systemportefølje. Systemporteføljen for klientkernesystemerne består af enkelte systemer til understøttelse af klientsagsbehandling inden for forretningsområdet, samt understøttelse af nødvendig informationsudveksling med øvrige myndigheder. Der vil i kontraktperioden kunne tilføjes eller fjernes funktionalitet i Systemerne i Systemporteføljen, ligesom eksisterende Systemer vil kunne fjernes fra Systemporteføljen, og der vil kunne tilføjes systemer til Systemporteføljen. Se også II.2.4.
Kontraktens værdi i den ordinære kontraktperiode på 5 år anslås at være på ca. 54 mio. inkl. afklarings- og transitionsfase. Kontraktens anslåede samlede værdi inkl. forlængelser fremgår af II.1.5.
Ordregiver ønsker at udbyde support, vedligehold samt videreudvikling af en række udvalgte og relaterede IT-systemer i en samlet Systemportefølje. Heri ligger blandt andet, at Tilbudsgiver proaktivt skal rådgive Ordregiver herom.
Med det formål at skabe optimale betingelser for opfyldelsen af Kontrakten har Kontrakten og de dertilhørende Bilag særlig fokus på etablering af et tæt samarbejde mellem Tilbudsgiver og Ordregiver. Begge Parter skal aktivt, loyalt og ansvarsfuldt bidrage til opfyldelsen af Kontrakten. Samarbejdet mellem Parterne forudsættes at være baseret på indsigt og skal herunder være præget af kommunikation og en forståelse for, at opfyldelsen af Kontrakten er et fælles projekt, hvor både Tilbudsgivers kompetencer og Ordregivers viden om Systemet nyttiggøres.
Kriminalforsorgens primære myndighedsopgave er at forestå straffuldbyrdelse, og herunder at forberede de indsatte på et efterfølgende liv uden kriminalitet. Systemernes samlede formål er at sikre den fornødne registrering, og herunder dokumentere og opretholde det fornødne beslutningsgrundlag, til at varetage denne forretningskritiske opgave. Klientsystemet er herunder sags- og journalsystem for den samlede behandling af alle klienter, dvs. indsatte i fængsler og arresthuse m.v. med tilhørende og efterfølgende tilsyn, samt for personer som vurderes i forhold til eventuel frihedsberøvelse. Klientsystemets primære anvendelse er som støtteværktøj til udmøntningen af straf og tilsyn, og ikke primært traditionel sagsbehandling som i det øvrige danske forvaltningssystem. Sådan sagsbehandling er også en vigtig og integreret del af Klientsystemet, men denne er i vidt omfang underlagt det overordnede hensyn til udmøntningen af straf m.v. Kriminalforsorgen har forventninger til løbende og betydelig udvikling af Systemerne i den kommende periode, for at kunne imødekomme forretningens behov, vedtagende initiativer, politiske aftaler, lovgivning med mere. Ændringsbehovene til Systemerne er overordnet set drevet af de fire hovedkategorier Funktionel gæld, Forenklingsinitiativer, flerårsaftalen samt Anden udvikling, hvilket er nærmere beskrevet i bilag. 2.
Ordregiver er berettiget til fire (4) gange at forlænge Kontrakten helt eller delvist med op til yderligere 12 måneder per gang udover datoen for Kontraktens automatiske bortfald.
Blandt de prækvalifikationsansøgere, som opfylder mindstekrav til egnethed, jf. III.1.2 og III.1.3 og som ikke er omfattet af de obligatoriske og frivillige udelukkelsesgrunde, udvælges på et objektivt og sagligt grundlag mindst 3 og maksimalt 5 ansøgere, som opfordres til at afgive tilbud.
Udvælgelsen sker med udgangspunkt i mest relevante referencer, herunder i hvor høj grad referencerne dokumenterer erfaring med levering af funktionelt og volumenmæssigt sammenlignelige ydelser af Application Management. Såfremt mere end fem (5) ansøgere vurderes egnede, vil Ordregiver foretage en udvælgelse blandt de egnede ansøgere. Ordregiver vil foretage udvælgelsen på baggrund af de i ESPD’et angivne referencer. Ansøgeren må medsende referencer i et andet format end ESPD'et, såfremt ansøger finder dette hensigtsmæssigt. Ved udvælgelsen blandt egnede ansøgere, lægges der vægt på ansøgerens erfaring med levering af ydelser, som svarer til den udbudte opgave.
•	at reference viser erfaring med ydelser for legacy-prægede systemer af tilsvarende kompleksitet, tilstand og kritikalitet,
•	at referencen viser erfaring med levetidsforlængende aktiviteter/projekter herunder afhjælpning af teknisk gæld af funktionel og non-funktionel karakter på komplekse legacy-prægede systemer.
•	at referencen viser erfaring med anvendelse af en low code tilgang sammen med kunden til vedligehold og udvikling af legacy-prægede systemer.
•	at referencen omhandler længerevarende levering af Application Management foretaget i en offentlig eller privat virksomhed af tilsvarende økonomisk omfang.
I forhold til udbudslovens § 49, stk. 2 har Ordregiver valgt ikke at udbyde særskilte delkontrakter grundet markedsmæssige og økonomiske hensyn.


Award value: 96000000